**ประกาศองค์การบริหารส่วนตำบลโพธิ์ทอง**

เรื่อง ให้เจ้าของที่ดินยื่นแบบแสดงรายการที่ดินเพื่อเสียภาษีบำรุงท้องที่

ประจำปี พ.ศ. 2557 ถึงปี พ.ศ. 2560 ต่อเจ้าพนักงานประเมิน

.......................................................

โดยที่พระราชบัญญํติภาษีบำรุงท้องที่ พ.ศ. 2508 มาตรา 24 และ 29 กำหนดให้เจ้าของที่ดิน ผู้มีหน้าที่ต้องเสียภาษีบำรุงท้องที ยื่นแบบแสดงรายการที่ดินเป็นรายแปลงต่อเจ้าพนักงานประเมิน

ฉะนั้น จึงประกาศให้เจ้าของที่ดิน ซึ่งที่ดินตั้งอยู่ที่ หมู่ที่ 1 ถึง หมู่ที่ 7 ตำบลโพธิ์ทอง อำเภอท่าศาลา จังหวัดนครศรีธรรมราช ยื่น ภ.บ.ท. 5 แบบแสดงรายการที่ดินเพื่อเสียภาษีบำรุงท้องที่ ประจำปี พ.ศ. 2557 ถึงปี พ.ศ. 2560 ต่อเจ้าพนักงานประเมิน ณ ที่ทำการกำนัน/ผู้ใหญ่บ้านทุกหมู่บ้านและ ที่ทำการองค์การบริหารส่วนตำบลโพธิ์ทอง อำเภอท่าศาลา จังหวัดนครศรีธรรมราช นับตั้งแต่วันที่ 1 กันยายน พ.ศ. 2556 ถึงวันที่ 31 มกราคม พ.ศ. 2557 แบบพิมพ์ ภ.บ.ท. 5 จะขอรับได้ ณ ที่ทำการกำนัน/ผู้ใหญ่บ้านทุกหมู่บ้านและที่ทำการองค์การบริหารส่วนตำบลโพธิ์ทอง อำเภอท่าศาลา จังหวัดนครศรีธรรมราช

ถ้าไม่ยื่นแบบแสดงรายการที่ดินภายในกำหนดหรือยื่นแบบแสดงรายการที่ดินโดยไม่ถูกต้อง ทำให้จำนวนเงิน ที่จะต้องเสียภาษีบำรุงท้องที่ลดน้อยลง จะต้องเสียเงินเพิ่มตามมาตรา 45 ( 1 ) และ ( 2 ) แห่งพระราชบัญญํติภาษีบำรุงท้องที่ พ.ศ. 2508

ประกาศ ณ วันที่ เดือน สิงหาคม พ.ศ. 2556

(ลงชื่อ)

(นายกาแมน สมาด)

นายกองค์การบริหารส่วนตำบลโพธิ์ทอง



คำสั่งองค์การบริหารส่วนตำบลโพธิ์ทอง

ที่ 360 / 2556

เรื่อง แต่งตั้งเจ้าพนักงานประเมิน เจ้าพนักงานสำรวจและพนักงานเก็บภาษีบำรุงท้องที่

.......................................................

อาศัยอำนาจตามความในมาตรา 4 แห่งพระราชบัญญัติภาษีบำรุงท้องที่ พ.ศ. 2508 ซึ่งแก้ไขเพิ่มเติม โดยพระราชบัญญัติภาษีบำรุงท้องที่ (ฉบับที่ 2) พ.ศ. 2516 รัฐมนตรีว่าการกระทรวงมหาดไทยออกกฎกระทรวงไว้ให้องค์การบริหารส่วนตำบลมีอำนาจแต่งตั้งเจ้าพนักงานประเมิน เจ้าพนักงานสำรวจและพนักงานเก็บภาษีเพื่อปฏิบัติการตามพระราชบัญญัติภาษีบำรุงท้องที่ พ.ศ. 2508

เพื่อให้การดำเนินการจัดเก็บภาษีบำรุงท้องที่ ในเขตองค์การบริหารส่วนตำบลโพธิ์ทอง เป็นไปด้วยความเรียบร้อย ถูกต้อง เหมาะสม และมีประสิทธิภาพ องค์การบริหารส่วนตำบลโพธิ์ทองจึงมีคำสั่ง ดังต่อไปนี้

1. ยกเลิกคำสั่งองค์การบริหารส่วนตำบลโพธิ์ทอง ที่ 349/2555 ลงวันที่ 4 กันยายน พ.ศ. 2555
2. แต่งตั้งบุคคลซึ่งดำรงตำแหน่งดังต่อไปนี้เป็นพนักงานเจ้าหน้าที่เพื่อปฏิบัติตามกฎหมายดังกล่าว
3. นายสมชาย มีทรัพย์ ปลัดองค์การบริหารส่วนตำบล เป็นเจ้าพนักงานประเมิน
4. นางอุไร ขวัญเกลี้ยง ผู้อำนวยการกองคลัง เป็นพนักงานเจ้าหน้าที่ พนักงานเก็บภาษี
5. นางสาวเสาวนีย์ พฤษภาพ นักวิชาการการเงินและบัญชี เป็นพนักงานเก็บภาษี
6. นางปนัดดา คล้ายคลึง เจ้าหน้าที่จัดเก็บรายได้ เป็นพนักงานเก็บภาษีและพนักงานสำรวจ
7. นางสาวปรีดา รักชอบ นักวิชาการคลัง เป็นพนักงานเก็บภาษี
8. นายสุรศักดิ์ โต๊ะหมาน กำนัน เป็นพนักงานสำรวจในตำบล
9. ผู้ใหญ่บ้าน ทุกหมู่บ้าน เป็นพนักงานสำรวจในหมู่บ้าน

ให้ผู้ได้รับการแต่งตั้ง ปฏิบัติงานให้เป็นไปตามกฎหมาย และระเบียบของทางราชการโดยเคร่งครัด อย่าก่อให้เกิดความเสียหายแก่ทางราชการได้

ทั้งนี้ตั้งแต่บัดนี้เป็นต้นไป

สั่ง ณ วันที่ 28 เดือน สิงหาคม พ.ศ. 2556

(ลงชื่อ)

(นายกาแมน สมาด)

นายกองค์การบริหารส่วนตำบลโพธิ์ทอง